23ITP-24

Nafarroako Alderdi Sozialista talde parlamentarioari atxikitako Kevin Lucero Dominguesek, Legebiltzarreko Erregelamenduan ezarritakoaren babesean, honako interpelazio hau aurkezten dio Nafarroako Gobernuari, Osoko Bilkuran eztabaidatzeko:

Zioen azalpena.

Welcoming International Talent (WIT) programak –Nafarroako Gobernuak gidatua, NUPekin eta Nafarroako Unibertsitatearekin lankidetzan– 2,6 milioi euroko aurrekontua du, Nafarroako Gobernuak eta Europar Batasunak erdi bana finantzatua. Aurrekontu horren kargura bi laguntza-deialdi egin dira: lehena 2022ko apirilean eta bigarrena 2023ko urtarrilean.

Onuradunek hiru urteko laguntza jasotzen dute ikerketa-proiektu indibidualak garatzeko, Nafarroako S4 Estrategiako ikerketa-ildo estrategikoetako hirutan. Beka horietan hainbat kontzeptu ordaintzen dira, eta, hortaz, beka bakoitzaren kostu osoa 132.000 eurokoa izatera hel daiteke.

Hori dela-eta, Nafarroako Gobernuko lehendakariak konpromisoa hartu zuen aurrerabidea egiteko prestakuntzan, ikerkuntzan eta prestakuntzan.

Horregatik guztiagatik, zientziako talentua nazioartekotzearen eta erakartzearen arloko politika orokorrari buruzko interpelazioa aurkezten diogu Nafarroako Gobernuari.

Iruñean, 2023ko azaroaren 23an

Foru parlamentaria: Kevin Lucero Domingues